कोर्ट ने सुनाया कुत्ते को मौत की सजा का फरमान  
यरूशलम की एक अदालत ने एक कुत्ते को पत्थर मार-मार कर मौत की सजा देने का फरमान जारी किया। हालांकि कुत्ता वहां से भाग निकला।
यरूशलम की एक अदालत ने एक कुत्ते को पत्थर मार-मार कर मौत की सजा देने का फरमान जारी किया। हालांकि सजा की घोषणा के बाद कुत्ता वहां से भाग निकला। अदालत को अंदेशा था कि 20 साल पहले न्यायाधीशों का अपमान करने वाले एक वकील ने इस कुत्ते के रूप में पुनर्जन्म लिया है।  'वायनेट' वेबसाइट की खबर में कहा गया है कि यह कुत्ता रुढ़िवादी मियां शेरिम की एक अदालत में घुस गया था, जिससे न्यायाधीश और अन्य लोग डर गए थे। कुत्ते को भगाने के कई प्रयास किए गए, लेकिन वह परिसर से बाहर नहीं निकला।  इस पर एक न्यायाधीश ने दो दशक पहले न्यायाधीशों का अपमान करने वाले एक धर्मनिरपेक्ष वकील को दिया गया श्राप याद किया। इसके बाद एक न्यायाधीश ने कुत्ते को पत्थर मार-मार कर मौत की सजा देने का फरमान सुनाया। कुत्ते को यह सजा स्थानीय बच्चों को देनी थी। हालांकि सजा की घोषणा के बाद कुत्ता भाग गया।